अब चांपा में नहीं बन पाएगा पालिका बाजार, नेहरू पार्क का ही होगा विस्तार
शहरके नगर परिषद कार्यालय के पास बने नेहरु पार्क का विस्तार आगामी छह माह हो जाएगा। इसको लेकर शुक्रवार को परिषद की ओर से कार्य भी शुरू कर दिया गया है। नगर परिषद सभापति कृपाराम सोलंकी ने बताया कि नेहरु पार्क के पास की जमीन जहां कभी चांपा हुआ करता था, उसका विस्तार किया जाएगा। अब यहां पालिका बाजार की बजाय पार्क विकसित किया जाएगा।
हर रोज शहर से बड़ी संख्या में लोग नेहरु पार्क में आते है, ऐसे में पार्क का विस्तार किया जा रहा है। सोलंकी ने कहा कि पिछले कई सालों से चांपा की जमीन की दुर्दशा हो रही थी। ऐसे में अब परिषद की ओर से इस जमीन को नेहरु पार्क में शामिल कर इसे भी पार्क का रूप दिया जाएगा। इससे शहर के लोगों को शहर के भीतर ही एक बड़ा पार्क मिल जाएगा। हर दिन यहां बड़ी संख्या में ताजा हवा के लिए लोग आते है, ऐसे में पार्क का विस्तार होने से लोगों को इसका फायदा जरूर मिलेगा।
पानी के रिसाव के लिए चांपा में लगाया पंप।
परिषद को मिलेगा आय बढ़ाने का एक और स्रोत
नेहरूपार्क के विकास के कारण कैंटीन, ढाबे, फास्ट फूड के ढाबे स्टॉलें खुलेंगी। नगर परिषद की आय बढेगी। तंगी झेल रही परिषद इसमें पार्क के साथ झूले अन्य मनोरंजन की योजना भी बना रही है। इससे भी नगर परिषद की आय बढ़ेगी।
नागौर. चांपाको पार्क बनाने के कार्य के दौरान जेसीबी से कचरा साफ करते हुए।
सभापति कृपाराम सोलंकी ने बताया कि चांपा की जमीन को पार्क के रुप में विकसित करने का कार्य शुरू कर दिया है। छह माह के भीतर पार्क बनकर तैयार हो जाएगा। शहरवासियों को परिषद की ओर से शहर के भीतर ही एक रमणीय स्थल मिलेगा। नेहरु पार्क में बड़ी संख्या में लोग सुबह शाम को आते है। पार्क छोटा होने की वजह से लोगों को असुविधा हो रही थी। चांपा की जमीन को भी नेहरु पार्क में शामिल कर एक बड़ा पार्क बनेगा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva